
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

294. Ίδρυση Αμίσθου Προξενείου της Ελλάδας στο 

Πόζναν της Δημοκρατίας της Πολωνίας. 1 

295. Ανακήρυξη Πηγής Αγκίστρου της Κοινότητας 

Αγκίστρου Νομαρχίας Σερρών ως Ιαματικής και 
κατάταξή της στην κατηγορία των Ιαματικών πη¬ 
γών Τοπικής Σημασίας. 2 

296. Υπαγωγή της νήσου των Σπετσών στην Περιφέ¬ 

ρεια του Εμπορικού και Βιομηχανικού Επιμελητη¬ 
ρίου Πειραιά. 3 

297. Χρήση του όρου «Επιμελητήριο» από το σωματείο 

με τίτλο «ΕΛΛΗΝΟ - ΓΑΛΛΙΚΟ ΕΜΠΟΡΙΚΟ ΚΑΙ ΒΙΟ¬ 
ΜΗΧΑΝΙΚΟ ΕΠΙΜΕΛΗΤΗΡΙΟ ΤΗΣ ΕΛΛΑΔΟΣ». 4 

298. Τροποποίηση διατάξεων του Π.Δ. 326/1998 «Μη¬ 
τρώο Εμπόρων νωπών οπωροκηπευτικών» (Α' 221) 5 

299. Τροποποίηση του Π.Δ. 95/2000 «Οργανισμός του 

Υπουργείου Υγείας και Πρόνοιας» (ΦΕΚ 76Α). 6 

300. Προϋποθέσεις για την κατ’ εξαίρεση εκτός υπη¬ 

ρεσίας απασχόληση μελών του εκπαιδευτικού 
προσωπικού (ΕΠ) των Ακαδημιών Εμπορικού 
Ναυτικού (ΑΕΝ). 7 

ΑΝΑΚΟΙΝΩΣΕΙΣ 

Ανακοίνωση για τη θέση σε ισχύ του Μνημονίου κατα¬ 
νόησης μεταξύ των Κυβερνήσεων της Ελληνικής 
Δημοκρατίας και του Βασιλείου της Σουηδίας για 
συνεργασία στον αμυντικό τομέα. 8 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 294 
Ίδρυση Αμίσθου Προξενείου της Ελλάδας στο Πόζναν 
της Δημοκρατίας της Πολωνίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την παράγραφο 6του άρθρου 38 του Ν. 2594/98 «Κύ¬ 
ρωση ως Κώδικα του σχεδίου νόμου Οργανισμός του 
Υπουργείου Εξωτερικών» (Α' 62). 


2. Τις διατάξεις του άρθρου 29Ατου Ν. 1558/85 «Κυ¬ 
βέρνηση και Κυβερνητικά Όργανα (Α' 137), όπως προστέ¬ 
θηκε με το άρθρο 27 του Ν. 2081/92 (Α' 154) και τροπο¬ 
ποιήθηκε με το άρθρο 1 παρ. 2, εδ. α'του Ν. 2469/97 (Α' 
38) καιτο γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

3. Την υπ’ αριθμ. 1039386/441/Α0006/21.4.2000 κοινή 
απόφαση του Πρωθυπουργού και του Υπουργού Οικονο¬ 
μικών περί ανάθεσης αρμοδιοτήτων στους Υφυπουργούς 
Οικονομικών (Β 571). 

4. Τη γνώμη της Πρεσβείας μας στη Βαρσοβία, όπως δια¬ 
τυπώθηκε στο υπ’ αριθμ. ΑΣ 576/1.6.1998 έγγραφό της. 

5. Την υπ’ αριθμ. 435/2000 γνωμοδότηση του Συμβουλί¬ 
ου της Επικράτειας. 

Μετά από πρόταση του Υπουργού Εξωτερικών και Υφυ¬ 
πουργού Οικονομικών, αποφασίζουμε: 

Άρθρο μόνο 

Ιδρύεται Άμισθο Προξενείο της Ελλάδας στο Πόζναν 
της Δημοκρατίας της Πολωνίας με περιφέρεια δικαιοδο¬ 
σίας τους νομούς ννίθΙΚοροΙεΚίθ, ΕυόυεΙάθ, ϋοίηοείαείάθ, 
ΟροΙεΙάθ, ΕοάζΙάΘ και ΚαζαννεΚο-ΡοοιοΓεΙάβ. 

Στον Υπουργό Εξωτερικών αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 23 Οκτωβρίου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ ΥΦΥΠ. ΟΙΚΟΝΟΜΙΚΩΝ 

ΓΕΩΡΓΙΟΣ Α. ΠΑΠΑΝΔΡΕΟΥ ΓΕΩΡΓΙΟΣ ΔΡΥΣ 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 295 
Ανακήρυξη Πηγής Αγκίστρου της Κοινότητας Αγκίστρου 
Νομαρχίας Σερρών ως Ιαματικής και κατάταξή της στην 
κατηγορία των Ιαματικών πηγών Τοπικής Σημασίας. 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 1 του Ν. 2188/1920 «περί Ια¬ 
ματικών Πηγών» (ΦΕΚ 132Α), οε συνδυασμό με τις διατά- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ξεις, του άρθρου 2του Β.Δ. της 23 Απρ./3 Μαίου 1923 «πε¬ 
ρί αδείας ανοίγματος και εκμεταλλεύσεως καταστημά¬ 
των Ιαματικών πηγών, υδροθεραπείας φυσικής και παρα¬ 
πλήσιας θεραπείας». 

2. Τις διατάξεις του Ν. 2160/1993 (ΦΕΚ 118/Α/93) «Ρυθ¬ 
μίσεις για τον Τουρισμό και άλλες διατάξεις». 

3. Τις διατάξειςτου Π.Δ.459/93 (ΦΕΚ 193/Α/93) «Ανασύ¬ 
σταση Υπουργείου Τουρισμού και καθορισμός των αρμο¬ 
διοτήτων του». 

4. Τις διατάξειςτου Π.Δ. 27/96 (ΦΕΚ 19/Α/96) «Συγχώνευ¬ 
ση των ΥπουργείωνΤουρισμού, Βιομηχανίας Ενέργειας και 
Τεχνολογίας και Εμπορίου στο Υπουργείο Ανάπτυξης». 

5. Τις διατάξειςτου άρθρου 29Ατου Ν. 1558/85 όπως, 
προστέθηκε με το άρθρο 27 του Ν. 2081/92 (ΦΕΚ 
154/Α/92) και αντικαταστάθηκε με το άρθρο 1, παρ.2ατου 
Ν. 2469/97 (ΦΕΚ 38 Α). 

6. Τις διατάξεις του άρθρου 1 του Ν. 4086/1960 «περί 
τροποποιήσεως και συμπληρώσεως διατάξεων τινών πε¬ 
ρί Ιαματικών Πηγών» (ΦΕΚ 112 Α). 

7. Το Π.Δ. 143/99 (ΦΕΚ 122/Α/00) «Διορισμός Υπουρ¬ 
γών, Αναπληρωτή Υπουργού και Υφυπουργών». 

8. Την με αριθ. 526/8.10.96 (ΑΠ ΕΟΤ 42389/21.10.96) αί¬ 
τηση της Κοινότητας Αγκίστρου του Ν. Σερρών. 

9. Την με αριθ. 19/1.4.99 απόφαση της με αριθ. 148 ολο¬ 
μέλειας του Κεντρικού Συμβουλίου Υγείας. 

10. Την με αριθ. 200/17/15.7.99 Απόφαση του Δ.Σ./ΕΟΤ, 
ύστερα από την με αριθ. 22/28.5.99 εισήγηση του Γενικού 
Γ ραμματέα. 

11. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

12. Τη με αριθ. 403/2000 γνωμοδότηση του Συμβουλίου 
της Επικράτειας, ύστερα από πρόταση του Υπουργού 
Ανάπτυξης, αποφασίζουμε: 

Άρθρο μόνο 

Ανακηρύσσουμε τη θερμή Πηγή Αγκίστρου η οποία βρί¬ 
σκεται στα διοικητικά όρια της Κοινότητας Αγκίστρου Νο¬ 
μού Σερρών, ως Ιαματική κατάλληλη για μυοσκελετικές 
παθήσεις και κατατάσσουμε αυτή στην κατηγορία των Ια¬ 
ματικών πηγών Τοπικής Σημασίας. 

Στον Υπουργό Ανάπτυξης αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 25 Οκτωβρίου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΑΝΑΠΤΥΞΗΣ 

ΝΙΚΟΣ ΧΡΙΣΤΟΔΟΥΛΑΚΗΣ 

□ 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 296 
Υπαγωγή της νήσου των Σπετσών στην Περιφέρεια του 
Εμπορικού και Βιομηχανικού Επιμελητηρίου Πειραιά. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το Ν. 2081/92 «Ρύθμιση του θεσμού των Επιμελητη¬ 
ρίων, τροποποίηση των διατάξεων του Ν. 1712/87 .... και 
άλλες διατάξεις» (ΦΕΚ 154/Α). 


2. Το Π. Δ. 27/96 «Συγχώνευση των Υπουργείων Τουρι¬ 
σμού, Βιομηχανίας, Ενέργειας & Τεχνολογίας και Εμπο¬ 
ρίου, στο Υπουργείο Ανάπτυξης» (ΦΕΚ 19/Α). 

3. Την Κοινή Απόφαση αριθμ. 303/5.5.2000 Πρωθυ¬ 
πουργού και Υπουργού Ανάπτυξης σχετικά με ανάθεση 
αρμοδιοτήτων στους Υφυπουργούς Ανάπτυξης Αλέξαν¬ 
δρο Καλαφάτη και Μαρία - Ελένη Αποστολάκη (ΦΕΚ 
594/Β). 

4. Το άρθρο 29Ατου Ν. 1558/1985 (ΦΕΚΑ'37), που προ- 
σετέθη από το άρθρο 27 του Ν. 2081/1992 (ΦΕΚ Α' 154) 
και τροποποιήθηκε από το άρθρο 1 παρ. 2Α του Ν. 
2469/1997 (ΦΕΚ Α'38). 

5. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του Κρατι¬ 
κού Προϋπολογισμού. 

6. Την αριθμ. 378/00 γνωμοδότηση του Συμβουλίου της 
Επικράτειας με πρόταση της Υφυπουργού Ανάπτυξης, 
αποφασίζουμε: 

Άρθρο μόνο 

«Η νήσος των Σπετσών υπάγεται στην περιφέρεια του 
Εμπορικού και Βιομηχανικού Επιμελητηρίου Πειραιά». 

Στην Υφυπουργό Ανάπτυξης αναθέτουμε τη δημοσίευ¬ 
ση και εκτέλεση του παρόντος διατάγματος. 

Αθήνα, 18 Οκτωβρίου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Η ΥΦΥΠΟΥΡΓΟΣ ΑΝΑΠΤΥΞΗΣ 

ΜΑΡΙΑ - ΕΛΕΝΗ ΑΠΟΣΤΟΛΑΚΗ 

□ 

(4) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 297 
Χρήση του όρου «Επιμελητήριο» από το σωματείο με τίτ¬ 
λο «ΕΛΛΗΝΟ - ΓΑΛΛΙΚΟ ΕΜΠΟΡΙΚΟ ΚΑΙ ΒΙΟΜΗΧΑΝΙ¬ 
ΚΟ ΕΠΙΜΕΛΗΤΗΡΙΟ ΤΗΣ ΕΛΛΑΔΟΣ». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 6παράγρ. 3 του Ν. 2081/92 
«Ρύθμιση του θεσμού των Επιμελητηρίων, τροποποίηση 
των διατάξεων του Ν. 1712/87 για τον εκσυγχρονισμό 
.και άλλες διατάξεις» (ΦΕΚ 154/Α). 

2. Το άρθρο 1 παράγρ. 2ατου Ν. 2469/97 «Περιορισμός 
και βελτίωση της αποτελεσματικότητας των κρατικών δα¬ 
πανών και άλλες διατάξεις» (ΦΕΚ 38 Α). 

3. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

4. Το Π.Δ. 27/96 «Συγχώνευση των Υπουργείων Τουρι¬ 
σμού, Βιομηχανίας - Ενέργειας και Τεχνολογίας και Εμπο¬ 
ρίου, στο Υπουργείο Ανάπτυξης» (ΦΕΚ 19/Α). 

5. Την Κοινή Απόφαση αριθ. 303/2000 Πρωθυπουργού 
και Υπουργού Ανάπτυξης, σχετικά με ανάθεση αρμοδιο¬ 
τήτων στους Υφυπουργούς Ανάπτυξης Αλέξανδρο Καλα¬ 
φάτη και Μαρία - Ελένη Αποστολάκη (ΦΕΚ 594/Β). 

6. Την αριθ. 405/2000 γνωμοδότηση του Συμβουλίου 
της Επικράτειας με πρόταση της Υφυπουργού Ανάπτυ¬ 
ξης, αποφασίζουμε: 

Επιτρέπεται η χρήση του όρου «Επιμελητήριο» από το 

σωματείο με τίτλο «ΕΛΛΗΝΟ - ΓΑΛΛΙΚΟ ΕΜΠΟΡΙΚΟ ΚΑΙ 
ΒΙΟΜΗΧΑΝΙΚΟ ΕΠΙΜΕΛΗΤΗΡΙΟ ΤΗΣ ΕΛΛΑΔΟΣ». 

Στην Υφυπουργό Ανάπτυξης αναθέτουμε τη δημοσίευ¬ 
ση και εκτέλεση του παρόντος διατάγματος. 

Αθήνα, 18 Οκτωβρίου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Η ΥΦΥΠΟΥΡΓΟΣ ΑΝΑΠΤΥΞΗΣ 

ΜΑΡΙΑ - ΕΛΕΝΗ ΑΠΟΣΤΟΛΑΚΗ 

□ 

(5) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 298 
Τροποποίηση διατάξεων του Π.Δ. 326/1998 «Μητρώο 
Εμπόρων νωπών οπωροκηπευτικών» (Α' 221). 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. -Τις διατάξεις: 

α) Του άρθρου 4του Ν. 1338/1983 «Εφαρμογή του Κοι¬ 
νοτικού Δίκαιου» (Α 34), όπως αντικαταστάθηκαν και τρο¬ 
ποποιήθηκαν αντιστοίχως από το άρθρο 6 του Ν. 
1440/1984 (Α70) και από το άρθρο 19του Ν. 2367/1995 (Α 
261) και του άρθρου 3 του Ν. 1338/1983 όπως αντικατα- 
στάθηκαν από το άρθρο 65 του Ν. 1892/1990 (Α' 101). 

β) Του άρθρου 29Ατου Ν. 1558/1985 «Κυβέρνηση και 
Κυβερνητικά όργανα» όπως αυτό προστέθηκε με το άρ¬ 
θρο 27 του Ν. 2081/1992 (Α' 154) και αντικαταστάθηκε 
από το άρθρο 1 παρ. 2 εδαφ. α'του Ν. 2469/1997 (Α'38). 

2. - Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του Κρατι¬ 
κού Προϋπολογισμού. 

3. - Την με αριθμό 317/2000 γνωμοδότηση του Συμβου¬ 
λίου της Επικράτειας, μετά από πρόταση των Υπουργών 
Εθνικής Οικονομίας και Γεωργίας αποφασίζουμε: 

Άρθρο 1 

1. - Η ενδέκατη περίπτωση της παραγράφου 3 του άρ¬ 
θρου 3 του Π.Δ. 326/1998 αντικαθίσταται ως εξής: να ανα¬ 
γράφει ευκρινώς στα μέσα συσκευασίας των προϊόντων 
του τον αριθμό καταχώρησης. Η αναγραφή αυτή είναι 
ανεξάρτητη της ετικέτας που προβλέπεται στο άρθρο 6 
του Κανονισμού ΕΟΚ 2251/92, της Επιτροπής που αφορά 
την ειδική περίπτωση των απαλλαγέντων από τον έλεγχο 
εμπόρων. 

2. Η δωδέκατη περίπτωση της παραγράφου 3 του άρ¬ 
θρου 3 αντικαθίσταται ως εξής: «να συνοδεύει το φορτίο 
που διακινεί, αποστέλλει ή εξάγει με πιστοποιητικό ποιο¬ 
τικού ελέγχου σύμφωνα με τον Κανονισμό 2251/92. Προ- 
κειμένου για έμπορο με το πρόθεμα Β' κατά την κοινοποί¬ 
ηση των αποστολώντων φορτίων στην αρμόδια υπηρεσία 
θα δηλώνει εκτός των άλλων, τον συσκευαστή και τον 
αριθμό καταχώρησήςτου, στις εγκεκριμένες εγκαταστά¬ 
σεις του οποίου έγινε η τυποποίηση των προϊόντων. 

Ο συσκευαστής και ο αριθμός καταχώρησης του θα 
αναγράφεται και στο Πιστοποιητικό Ποιοτικού Ελέγχου 
που θα συνοδεύει το φορτίο». 

Άρθρο 2 

Το άρθρο 4 του Π.Δ. 326/1998 αντικαθίσταται ως εξής: 


Άρθρο 4 

Δικαιολογητικά και διαδικασία εγγραφής στο μητρώο. 

1. Οι αιτήσεις εγγραφής στο μητρώο συνοδεύονται από 
τα ακόλουθα δικαιολογητικά: 

Α) Βεβαίωση εγγραφής στο Εμπορικό και Βιομηχανικό 
Επιμελητήριο της Περιφέρειας, όπου βρίσκεται η έδρα ή 
η διεύθυνση του εμπόρου. Προκειμένου για έμπορο, που 
εξάγει προς Τρίτες Χώρες ή αποστέλλει προς άλλα Κρά¬ 
τη - Μέλη της Ευρωπαϊκής Ένωσης προϊόντα, απαιτείται 
βεβαίωση εγγραφής στο Ειδικό Μητρώο Εξαγωγέων του 
οικείου Εμπορικού και Βιομηχανικού Επιμελητηρίου. 

Β) Βεβαίωση της αρμόδιας Δημόσιας Οικονομικής Υπη¬ 
ρεσίας (ΔΟΥ) ότι έχει γίνει δήλωση άσκησης επιτηδεύμα¬ 
τος και ο Αριθμός του Φορολογικού Μητρώου (Α.Φ.Μ.) 
που του χορηγήθηκε. 

Γ) Αντίγραφο του οικείου καταστατικού (όπως έχει τρο¬ 
ποποιηθεί τελευταία) αν πρόκειται για εταιρία. 

Δ) Αποδεικτικό καταβολής νομίμου τέλους εγγραφής ή 
ανανέωσης. 

Ε) Υπεύθυνση δήλωση του Ν. 1599/96 (Α'75), όπου : 

α) Αναγράφονται το όνομα ή η επωνυμία και η διεύθυν¬ 
ση ή έδρα (συμπεριλαμβανομένου του αριθμού τηλεφώ¬ 
νου και της τηλεομοιοτυπίας). 

β) Προκειμένου για εμπόρους με πρόθεμα Α περιγρά- 
φονται οι διατιθέμενες εγκαταστάσεις, αναφέρεται η δι¬ 
εύθυνση, στην οποία βρίσκονται και εάν οι εγκαταστάσεις 
αυτές είναι μισθωμένες και ποιος είναι ο ιδιοκτήτης τους. 

γ) Περιγράφονταιτα μέσα μεταφοράς, που τυχόν κατέ¬ 
χει ο έμπορος και αναφέρονται τα στοιχεία ταυτότητος 
των μέσων αυτών. 

δ) Αναγράφονται το όνομα ή τα ονόματα των προσώ¬ 
πων, που δεσμεύουν την εταιρία όταν πρόκειται για εται¬ 
ρία οποιοσδήποτε νομικής μορφής. 

ε) Αναφέρονται το εμπορικό σήμα και ο διακριτικός τίτ¬ 
λος. 

στ) Υποχρεούται να γνωστοποιήσει οποιαδήποτε μετα¬ 
βολή των δηλουμένων στοιχείων με υπεύθυνη δήλωση 
του Ν. 1599/96. 

ΣΤ) Επικυρωμένο αντίγραφο της άδειας λειτουργίας 
των διατιθεμένων εγκαταστάσεων (Ψυγείων - Συσκευα¬ 
στηρίων κ.λπ.) από τους εμπόρους με πρόθεμα Α. 

Ζ) Επικυρωμένα αντίγραφα των αδειών κυκλοφορίας 
των μέσων μεταφοράς που τυχόν κατέχουν. 

Η) Βεβαίωση της Διεύθυνσης Αγροτικής Ανάπτυξης της 
αρμόδιας Νομαρχιακής Αυτοδιοίκησης ότι: 

• Προκειμένου για τους εμπόρους με πρόθεμα Α οι δια¬ 
τιθέμενες εγκαταστάσεις του εμπόρου να βρίσκονται 
στην περιοχή της αρμοδιότητάς της, είναι κατάλληλες για 
τη διαλογή - τυποποίηση και συσκευασία των οπωροκη¬ 
πευτικών που διακινούνται, σύμφωνα με τους ισχύοντες 
Κοινοτικούς Κανόνες Ποιότητας. 

• Προκειμένου για τους εμπόρους με πρόθεμα Β για 
την ύπαρξη εμπορικής υποδομής γραφεία, τηλέφωνα, τη¬ 
λεομοιοτυπία). 

Οι ανωτέρω βεβαιώσεις θα χορηγούνται μετά από γνω¬ 
μάτευση τριμελούς Επιτροπής, οριζόμενης με απόφαση 
του Νομάρχη και αποτελούμενης από τον Επόπτη Ποιοτι¬ 
κού ελέγχου, τον Τακτικό Ποιοτικό Ελεγκτή και έναν Επι- 

κουρικό Ποιοτικό Ελεγκτή της Δ/νσης Αγροτικής Ανάπτυ¬ 
ξης της οικείας Νομαρχιακής Αυτοδιοίκησης. 

2. Η εγγραφή στο μητρώο συντελείται με απόφαση του 
Προϊσταμένου της αρμόδιας Διεύθυνσης Μεταποίησης- 
Τυποποίησης και Ποιοτικού Ελέγχου του Υπουργείου Γε¬ 
ωργίας, μετά από έλεγχο των δικαιολογητικών και τη χο¬ 
ρήγηση αριθμού καταχώρησης. 

Πρόσθετοι έλεγχοι για την εξακρίβωση των δηλουμέ- 
νων στοιχείων διενεργούνται από τις Διευθύνσεις Αγροτι¬ 
κής Ανάπτυξης των Νομαρχιακών αυτοδιοικήσεων και τα 
Περιφερειακά Κέντρα Προστασίας Φυτών και Ποιοτικού 
Ελέγχου μετά από παραγγελία της αρμόδιας Διεύθυνσης 
του Υπουργείου Γεωργίας. Η ανωτέρω εγγραφή έχει 
τριετή (3) ισχύ αρχομένη από την επομένη της ημερομη¬ 
νίας έκδοσης της και κοινοποιείται στον ενδιαφερόμενο 
με αποδεικτικό παραλαβής. 

Τυχόν απόρριψη της αίτησης εγγραφής στο μητρώο γί¬ 
νεται με αιτιολογημένη απόφαση του προϊσταμένου της 
αρμόδιας Διεύθυνσης Μεταποίησης - Τυποποίησης και 
Ποιοτικού Ελέγχου του Υπουργείου Γεωργίας και ο εν¬ 
διαφερόμενος έχει το δικαίωμα ένστασης εντός τριάντα 
(30) ημερών από την ημερομηνία κοινοποίησής της. 

Η ένσταση υποβάλλεται μέσω της αρμόδιας Διεύθυν¬ 
σης Μεταποίησης, Τυποποίησης και Ποιοτικού Ελέγχου 
στον Γενικό Διευθυντή Φυτικής παραγωγής του Υπουρ¬ 
γείου Γεωργίας και κρίνεται οριστικά με απόφασή του, 
που κοινοποιείται στον ενδιαφερόμενο με αποδεικτικό 
παραλαβής. 

Η έγκριση με τον αριθμό καταχώρησης στο μητρώο του 
εμπόρου κοινοποιείται στο αρμόδιο Περιφερειακό Κέ¬ 
ντρο προστασίας Φυτών και Ποιοτικού Ελέγχου του 
Υπουργείου Γεωργίας και καταχωρείται σε ειδικό προς 
τούτο βιβλίο, που τηρείται από την Υπηρεσία αυτή. Τα πε¬ 
ριφερειακό Κέντρα Προστασίας Φυτών και Ποιοτικού 
Ελέγχου ασκούν την εποπτεία του ποιοτικού ελέγχου, 
επιβλέπουν την τήρηση του παρόντος διατάγματος και 
εισηγούνται στην αρμόδια Διεύθυνση του Υπουργείου Γε- 
ωργίας, για κάθε θέμα που αφορά την ορθή τήρηση του 
μητρώου». 

3. Οι υπόχρεοι προς εγγραφή στο μητρώο εμπόρων νω¬ 
πών οπωροκηπευτικών υποβάλλουν αίτηση με τα δικαιο- 
λογητικά, που προβλέπονται στο παρόν προεδρικό διά¬ 
ταγμα το αργότερο έξι (6) μήνες από την έναρξη ισχύος 
του παρόντος διατάγματος, στην αρμόδια Διεύθυνση Με¬ 
ταποίησης -Τυποποίησης και Ποιοτικού Ελέγχου του 
Υπουργείου Γεωργίας. 

Οι ήδη υποβληθείσες αιτήσεις, σύμφωνα με το Π.Δ. 
326/98 (Α 221) στην ανωτέρω Διεύθυνση θα συμπληρω¬ 
θούν με τα δικαιολογητικό που προβλέπονται στο παρόν 
διάταγμα εντός προθεσμίας εξ (6) μηνών από την έναρξη 
ισχύος του παρόντος διατάγματος. 

Άρθρο 3 

1. Το πρώτο εδάφιο της παραγρ. 1 του άρθρου 5 του 
Π.Δ. 326/1998 αντικαθίσταται ως εξής: 

«1. Η εγγραφή στο μητρώο ανανεώνεται κάθε τρία (3) 
έτη με αίτηση που υποβάλλει ο έμπορος στην αρμόδια Δι¬ 
εύθυνση του Υπουργείου Γεωργίας, τουλάχιστον τρεις 
(3) μήνες πριν λήξει η διάρκεια ισχύος της έγκρισης». 

2. - Η παράγραφος 2 του άρθρου 5 του Π.Δ. 326/1998 
αντικαθίσταται ως εξής: 


«2. Η ανανέωση συντελείται με απόφαση του προϊστα¬ 
μένου της αρμόδιας Διεύθυνσης του Υπουργείου Γεωρ¬ 
γίας, μετά από έλεγχο των δικαιολογητικών και τη χορή¬ 
γηση του ίδιου αριθμού καταχώρησης. 

Γιατην έγκριση της ανανέωσης εφαρμόζονται αναλογι¬ 
κά οι διατάξεις των παραγράφων 2 και 3 του άρθρου 4του 
παρόντος Προεδρικού Διατάγματος». 

3. - Το εδάφιο 3 της παραγράφου 2 του άρθρου του Π .Δ. 
326/1998 αντικαθίσταται ως εξής: 

«Επί μια τριετία δεν διενήργησε εμπορικές πράξεις με 
νωπά οπωροκηπευτικά στη χώρα ή αποστολές σε άλλα 
Κράτη - Μέλη ή εξαγωγές προς τρίτες χώρες». 

4. -Το άρθρο 7του Π.Δ. 326/1998 καταργείται. 

Στον Υπουργό Γεωργίας αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 19 Οκτωβρίου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΚΑ! ΓΕΩΡΓΙΑΣ 

Γ. ΠΑΠΑΝΤΩΝΙΟΥ Γ. ΑΝΩΜΕΡΙΤΗΣ 

□ 

( 6 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 299 
Τροποποίηση του Π.Δ. 95/2000 «Οργανισμός του 

Υπουργείου Υγείας και Πρόνοιας» (ΦΕΚ 76Α). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 20 του Ν. 2503/1997 «Διοίκηση, οργά¬ 
νωση, στελέχωση της Περιφέρειας, ρύθμιση θεμάτων για 
την τοπική αυτοδιοίκηση και άλλες διατάξεις» (ΦΕΚ 107 
Α). 

β) Των άρθρων 77,79,84,169 και άρθρου δεύτερου πα¬ 
ράγραφος 10 του Ν. 2683/1999 «Κύρωση του Κώδικα Κα¬ 
τάστασης Δημοσίων Πολιτικών Διοικητικών Υπαλλήλων 
και Υπαλλήλων Ν.Π.Δ.Δ. και άλλες διατάξεις» (ΦΕΚ 19Α). 

γ) Του άρθρου 15παρ. 3του Ν.Δ. 17/1974 «περί Πολιτι¬ 
κής Σχεδιάσεως Εκτάκτου Ανάγκης» (ΦΕΚ 236 Α). 

δ) Του άρθρου 29Ατου Ν. 1558/1985 «Κυβέρνηση και 
Κυβερνητικά Όργανα» (ΦΕΚ 137 Α) όπως τροποποιήθηκε 
με το άρθρο 27 του Ν. 2081/1992 (ΦΕΚ 154 Α) και αντικα- 
ταστάθηκε με το άρθρο 1 παράγραφος 2α του Ν. 
2469/1997 (ΦΕΚ38 Α). 

2. Την αριθμ. ΔΙΔΚ/Φ1/2/11187/12.5.2000 (ΦΕΚ 630 Β) 
κοινή απόφαση του Πρωθυπουργού και της Υπουργού 
Εσωτερικών, Δημόσιας Διοίκησης και Αποκέντρωσης 
«Ανάθεση αρμοδιοτήτων στους Υφυπουργούς ΕΣ.Δ.Δ.Α. 
Λ. Τζανή και Κων/νο Κάίσερλή». 

3. Τηναριθ. 1039386/441 /Α0006/21.4.2000 (ΦΕΚ 571 Β) 
κοινή απόφαση του Πρωθυπουργού και του Υπουργού 
Οικονομικών «Ανάθεση αρμοδιοτήτων Υπουργού Οικονο¬ 
μικών στους Υφυπουργούς Οικονομικών». 

4. Την αριθ. πρωτ. 59487/Σ.872/1.6.2000 (ΦΕΚ 679 Β) 
κοινή απόφαση του Πρωθυπουργού και του Υπουργού 

Εθνικής Άμυνας «Ανάθεση αρμοδιοτήτων ΥΕΘΑ στον 
ΥΦΕΘΑ». 

5. Το γεγονός ότι από τις διατάξεις του παρόντος δεν 
προκαλείται επιπλέον δαπάνη σε βάρος του Κρατικού 
Προϋπολογισμού. 

6. Την αριθ. 368/2000 Γνωμοδότηση του Συμβουλίου 
της Επικράτειας, μετά από πρόταση του Υπουργού Υγεί¬ 
ας και Πρόνοιας και των Υφυπουργών Εσωτερικών, Δη¬ 
μόσιας Διοίκησης και Αποκέντρωσης, Εθνικής Άμυνας 
και Οικονομικών, αποφασίζουμε: 

Άρθρο 1 

1. Η Διεύθυνση Πληροφορικής (ΔΥ4) της Γενικής Διεύ¬ 
θυνσης Διοικητικής Υποστήριξης και Τεχνικών Υποδομών 
του Υπουργείου Υγείας και Πρόνοιας (άρθρο 6 Α 1. ζτου 
Π. Δ/τος 95/2000) καταργείται και όλες οι αρμοδιότητές 
της, όπως καθορίζονται στο άρθρο 29 του Π.Δ/τος 
95/2000 (ΦΕΚ 76 Α), μεταφέρονται σε συνιστώμενο, με το 
παρόν Π. Δ/γμα, τρίτο Τμήμα Πληροφορικής στη Διεύθυν¬ 
ση Οργάνωσης και Ποιότητας Υπηρεσιών (ΔΥ3) (άρθρο 28 
Π.Δ. 95/2000) η οποία μετονομάζεται σε Διεύθυνση Οργά¬ 
νωσης, Ποιότητας Υπηρεσιών και Πληροφορικής (ΔΥ3-4). 

2. Η προβλεπόμενη από την περίπτωση 13 του άρθρου 
112 του Π.Δ. 95/2000 μία (1) θέση εκτός βαθμολογικής 
κλίμακας κλάδων με βαθμό Διευθυντή, για τους κλάδους 
ΠΕ Πληροφορικής ή ΠΕ Διοικητικού ή ΠΕ Οικονομικού ή 
ΠΕ Μηχανικών, μετατρέπεται σε προσωποπαγή θέση και 
καταργείται μετά την αποχώρηση του υπαλλήλου που την 
κατέχει. Ο υπάλληλος που κατέχει τη θέση αυτή ασκεί τα 
καθήκοντα που ορίζονται με Υπουργική απόφαση σύμ¬ 
φωνα με την διάταξη του άρθρου δεύτερου παρ. 10 εδαφ. 
βτουΝ. 2683/1999. 


Άρθρο 2 

1. Οι Προϊστάμενοι των Διευθύνσεων (ΔΥ3-4) Οργάνω¬ 
σης, Ποιότητας Υπηρεσιών και Πληροφορικής και (ΑΥ3) 
Παλλαϊκής Άμυνας - Πολιτικής Σχεδίασης Εκτάκτου Ανά¬ 
γκης (ΠΆΜ. - Π.Σ.Ε.Α.) προέρχονται από τους κλάδους 
Πανεπιστημιακής Εκπαίδευσης του άρθρου 46 του Ορ¬ 
γανισμού του Υπουργείου Υγείας και Πρόνοιας (Π.Δ/τος 
95/2000) και ειδικότερα: 

α) Ο Προϊστάμενος της Διεύθυνσης (ΔΥ3-4) Οργάνω¬ 
σης Ποιότητας Υπηρεσιών και Πληροφορικής από τους 
κλάδους ΠΕ Διοικητικός (ΠΕΙ) ή ΠΕ Οικονομικός (ΠΕ2) ή 
ΠΕ Μηχανικών (ΠΕ12) ή ΠΕ Πληροφορικής (ΠΕ14). 

β) Ο Προϊστάμενος της Διεύθυνσης (ΑΥ3) Παλλαϊκής 
Άμυνας - Πολιτικής Σχεδίασης Εκτάκτου Ανάγκης (ΠΆΜ. 
- Π.Σ.Ε.Α.) από τους κλάδους ΠΕ Διοικητικός (ΠΕΙ) ή ΠΕ 
Οικονομικός (ΠΕ2) ή ΠΕ Γιατρών (ΠΕ6) ή ΠΕ Υγιεινολό- 
γων Μηχανικών (ΠΕ11) ή ΠΕ Μηχανικών (ΠΕΙ2). 

2. Οι διατάξεις των περιπτώσεων 1 και 2 του άρθρου 47 
αντικαθίστανται ως εξής: 

«1.0 κλάδος ΠΕ Διοικητικός περιλαμβάνει 313 θέσεις 
από τις οποίες 178 προσωρινές ή προσωποπαγείς. 

2. Οι θέσεις αυτές διαβαθμίζονται ως εξής: 

Βαθμός Θέσεις 

Γενικός Διευθυντής 

Διευθυντής 4 

Δ' - Ά 309» 


3. Οι διατάξεις των περιπτώσεων 1 και 2 του άρθρου 60 
αντικαθίστανται ως εξής: 

«1. Ο κλάδος ΠΕ Πληροφορικής περιλαμβάνει 14 θέ¬ 
σεις από τις οποίες μία (1) προσωποπαγής. 

2. Οι θέσεις αυτές διαβαθμίζονται ως εξής: 

Βαθμός Θέσεις 

Γενικός Διευθυντής 

Διευθυντής 1 (προσωποπαγής) 

Δ'-Ά 13» 

4. Οι διατάξεις των περιπτώσεων 1 και 2 του άρθρου 71 
αντικαθίστανται ως εξής: 

«1.0 κλάδος ΠΕ Κοινωνικής Διοίκησης περιλαμβάνει 3 
θέσεις. 

2. Οι θέσεις αυτές διαβαθμίζονται ως εξής: 

Βαθμός Θέσεις 

Διευθυντής 

Δ' -Α' 3» 


5. Στο άρθρο 112 προστίθενται περιπτώσεις 16 και 17 με 
θέσεις ως εξής: 


1 θέση Διευθυντή ΔΥ3-4 ΠΕ Διοικητικός ή ΠΕ Οικονο¬ 
μικός ή ΠΕ Πληροφορικής ή 
ΠΕ Μηχανικών 

1 θέση Διευθυντή ΑΥ3 ΠΕ Διοικητικός ή ΠΕ Οικονο¬ 
μικός ή ΠΕ Γιατρών ή ΠΕΥγιει- 
νολόγων Μηχανικών ή ΠΕ Μη¬ 
χανικών 

6. Οι διατάξεις των περιπτώσεων 17 και 25 του άρθρου 
117 αντικαθίστανται ως εξής: 


17. Διεύθυνση Οργάνωσης, 
Ποιότητας Υπηρεσιών και 
Πληροφορικής 


25. Διεύθυνση Παλλαϊκής 
Άμυνας - Πολιτικής Σχεδία¬ 
σης Εκτάκτου Ανάγκης 


ΠΕ Διοικητικός ή ΠΕ Οικο¬ 
νομικός ή ΠΕ Πληροφορι¬ 
κής ή ΠΕ Μηχανικών που 
έχει επιστημονική γνώση ή 
πείρα των αντικειμένων του 
κλάδου Πληροφορικής 
ΠΕ Διοικητικός ή ΠΕ Οικο¬ 
νομικός ή ΠΕ Γ ιατρών ή ΠΕ 
Υγιεινολόγων Μηχανικών ή 
ΠΕ Μηχανικών 


7. Η περίπτωση 18 του άρθρου 117 καταργείται. 

8. Στο άρθρο 117 περ. 17 προστίθεται εδαφ. γ ως εξής: 
γ. Πληροφορικής ΠΕ Πληροφορικής (αν για 

οποιοδήποτε νόμιμο λόγο δεν 
υφίσταται υπάλληλος του κλά¬ 
δου τούτου δύναται να προϊ- 
σταται υπάλληλος του κλάδου 
ΠΕ Διοικητικού ή ΠΕ Οικονομι¬ 
κού ή ΠΕ Μηχανικών που έχει 
επιστημονική γνώση ή πείρα 
των αντικειμένων του κλάδου 
Πληροφορικής) ή ΤΕ Πληρο¬ 
φορικής 


Άρθρο 3 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΠΑΡΑΡΤΗΜΑ ΣΥΝΘΕΣΗΣ ΥΠΗΡΕΣΙΑΚΩΝ ΜΟΝΑΔΩΝ (Π.Σ.Υ.Μ.) 
ΣΕ ΘΕΣΕΙΣ ΠΡΟΣΩΠΙΚΟΥ 
ΥΠΟΥΡΓΕΙΟΥ ΥΓΕΙΑΣ ΚΑΙ ΠΡΟΝΟΙΑΣ 


Το Παράρτημα Σύνθεσης Υπηρεσιακών Μονάδων (Π.Σ.Υ.Μ.) τροποποιείται ως προς τις οργανικές μονάδες ΔΥ3-ΔΥ4 
καιΑΥΘ ως εξής: 


ΟΡΓΑΝΙΚΗ ΜΟΝΑΔΑ ΠΕΙ 
Δ/ΝΣΗ ΔΥ3 - 4 
ΤΜΗΜΑΑ 3 

ΤΜΗΜΑΒ 2 

ΤΜΗΜΑΓ 1 


ΠΕ3 ΠΕ14 ΤΕ1 ΤΕ10ΤΕ12 ΔΕΙ ΔΕ4 ΔΕ5 ΥΕ1 ΣΥΝΟΛΟΘΕΣΕΩΝ 

2 12 5 

2 5 

1 2 5 

1 14 6 1 1 22 46 


Προσωπικό Ι.Δ.Α.Χ.:1 

Στις ανωτέρω θέσεις προστίθεται μία θέση, του Διευθυντή της Υπηρεσίας, που προέρχεται από τους αναφερόμε- 
νους κλάδους του άρθρου 117, όπως τροποποιήθηκε με το άρθρο 2παρ. 6 του παρόντος Π. Δ/τος. 


ΟΡΓΑΝΙΚΗ ΜΟΝΑΔΑ ΠΕΙ ΤΕ1 

Δ/ΝΣΗ ΑΥ3 

ΤΜΗΜΑΑ 1 1 

ΤΜΗΜΑΒ 1 1 


ΔΕΙ 

1 

3 

3 


ΥΕ1 ΣΥΝΟΛΟΘΕΣΕΩΝ 
1 2 
5 
5 


Στις ανωτέρω θέσεις προστίθεται μια θέση, του Διευθυντή της Υπηρεσίας, που προέρχεται από τους αναφερόμε- 
νους κλάδους του άρθρου 117, όπως τροποποιήθηκε με το άρθρο 2παρ. 6 του παρόντος Π. Δ/τος. 

Στον Υπουργό Υγείας και Πρόνοιας αναθέτουμε τη δημοσίευση και εκτέλεση του παρόντος Διατάγματος. 


Αθήνα, 24 Οκτωβρίου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΥΦΥΠ. ΕΘΝΙΚΗΣ ΑΜΥΝΑΣ 

ΚΑΙ ΑΠΟΚΕΝΤΡΩΣΗΣ 

Λ. ΤΖΑΝ ΗΣ Δ. ΑΠ ΟΣΤΟΛΑΚΗΣ 


ΥΦΥΠ. ΟΙΚΟΝΟΜΙΚΩΝ 

Γ. ΔΡΥΣ 


□ 


ΥΓΕΙΑΣ ΚΑΙ ΠΡΟΝΟΙΑΣ 

Α. ΠΑΠΑΔΟΠΟΥΛΟΣ 


(7) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 300 
Προϋποθέσεις για την κατ’ εξαίρεση εκτός υπηρεσίας 
απασχόληση μελών του εκπαιδευτικού προσωπικού 
(ΕΠ) των Ακαδημιών Εμπορικού Ναυτικού (ΑΕΝ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. -Τις διατάξεις: 

α) Της παραγράφου 3 της περίπτωσης Δ του άρθρου 15 
του Ν. 2638/98 «Οργάνωση και λειτουργία της Ναυτικής 
Εκπαίδευσης, μισθολογικές ρυθμίσεις για το προσωπικό 
αυτής και άλλες διατάξεις» (Α' 204). 

β) Του άρθρου 29Ατου Ν. 1558/1985 «Κυβέρνηση και 
Κυβερνητικά Όργανα» (Α' 137), όπως αυτό προστέθηκε με 
το άρθρο 27του Ν. 2081/1992 (Α' 154) και αντικαταστάθη- 
κε μετηνπαρ. 2ατου άρθρου 1 του Ν. 2469/1997 (Α'38). 

2. - Το γεγονός ότι από τις διατάξεις του παρόντος Δια¬ 
τάγματος δεν προκαλείται δαπάνη σε βάρος του Κρατι¬ 
κού Προϋπολογισμού ή του Κεφαλαίου Ναυτικής Εκπαί¬ 
δευσης (ΚΝΕ). 

3. - Την αριθμ. 342/8.8.2000 γνωμοδότηση του Συμβου¬ 
λίου της Επικράτειας με πρόταση του Υπουργού Εμπορι¬ 
κής Ναυτιλίας αποφασίζουμε: 

Άρθρο μόνο 

1.- Τα μέλη του Εκπαιδευτικού Προσωπικού (ΕΠ) των 
Ακαδημιών Εμπορικού Ναυτικού (ΑΕΝ) δύνανται να απα¬ 


σχολούνται εκτός υπηρεσίας σε εφαρμογές του επαγ¬ 
γελματικού τους Κλάδου, συμβατές με τα εκπαιδευτικά 
τους καθήκοντα ως κατωτέρω: 

α) Να παρέχουν διδακτικό έργο, επ’ αμοιβή σε δημόσια 
Εκπαιδευτικά Ιδρύματα, σε δημόσιες σχολές, σε δημόσια 
ΙΕΚ, ΚΕΚκαιΤΕΕ. 

β) Να απασχολούνται με αμοιβή σε χρηματοδοτούμενα 
ερευνητικά προγράμματα ή από Ερευνητικά Ινστιτούτα ή 
Κέντρα υπό την εποπτεία της Γ ενικής Γ ραμματείας Έρευ¬ 
νας και Τεχνολογίας ή υπό την εποπτεία άλλων Υπουργεί¬ 
ων ή από Ερευνητικά Πανεπιστημιακά Ινστιτούτα υπό την 
εποπτεία ή την συνεποπτείστου Υπουργείου Εθνικής Παι¬ 
δείας και Θρησκευμάτων. 

γ) Σε εξαιρετικές περιπτώσεις να συμμετέχουν επ’ αμοι¬ 
βή στα Τοπικά Κλιμάκια Επιθεώρησης Πλοίων (ΤΚΕΠ) και 
μόνον εφ’όσον η αρμόδια λιμενική αρχή βεβαιώνει ότι δεν 
προσφέρεται για την συγκρότηση των Κλιμακίων ενδια¬ 
φερόμενος ιδιώτης της συγκεκριμένης ειδικότητας. 

2.- Η άδεια για την κατ’ εξαίρεση απασχόληση μέλους 
του ΕΠ των ΑΕΝ χορηγείται, για συγκεκριμένο χρονικό 
διάστημα, με απόφαση του Υπουργού, μετά από αίτηση 
του ενδιαφερομένου και ύστερα από σύμφωνη αιτιολογη¬ 
μένη γνώμη του αρμόδιου Υπηρεσιακού Συμβουλίου. 

Στον Υπουργό Εμπορικής Ναυτιλίας αναθέτουμε τη δημο¬ 
σίευση και εκτέλεση του Προεδρικού Διατάγματος αυτού. 

Αθήνα, 20 Οκτωβρίου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

ΧΡΗΣΤΟΣ ΠΑΠΟΥΤΣΗΣ 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

ΑΝΑΚΟΙΝΩΣΕΙΣ 

( 8 ) 

Ανακοίνωση για τη θέση σε ισχύ του Μνημονίου κατανόη¬ 
σης μεταξύ των Κυβερνήσεων της Ελληνικής Δημο¬ 
κρατίας και του Βασιλείου της Σουηδίας για συνεργα¬ 
σία στον αμυντικό τομέα 

Το Υπουργείο Εξωτερικών ανακοινώνει ότι στις 12 Σε¬ 
πτεμβρίου 2000 έλαβε χώρα στην Αθήνα η ανταλλαγή των 
εγγράφων επικυρώσεως του Μνημονίου κατανόησης με¬ 
ταξύ των Κυβερνήσεων της Δημοκρατίας της Ελλάδος 
και του Βασιλείου της Σουηδίας για συνεργασία στον 


αμυντικό τομέα που υπογράφηκε στην Αθήνα στις 1 Φε¬ 
βρουάριου 1999. 

Το παραπάνω Μνημόνιο που κυρώθηκε με τον υπ’ αριθ. 
2815/2000 Νόμο που δημοσιεύθηκε στο υπ’ αριθ. 70 Φύλ¬ 
λο της Εφημερίδος της Κυβερνήσεως τεύχος Α' της 10. 
Μαρτίου 2000 τέθηκε σε ισχύ σύμφωνα με τη διάταξη του 
άρθρου 6 αυτής την 12 Σεπτεμβρίου 2000 

Αθήνα, 23 Οκτωβρίου 2000 

Με εντολή Υπουργού 
Ο Προϊστάμενος της ΕΝΥ 
ΒΑΣΙΛΕΙΟΣ ΠΑΤΡΩΝΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕ1.ΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Η«ρ: νννννν.θΐ. 9 γ 

Θ-ΓΠ3Π: ννθ5ΠΊ35ΪΘΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 - 5230 841 
5225 713 - 5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βαο. Όλγας 227 - Τ.Κ. 54100 
ΠΕΙΡΑΙΑΣ - Νικήτα 6-8 Τ.Κ. 185 31 
ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ -Διοικητήριο Τ.Κ. 411 10 
ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


1 Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

' Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται από τα Δημόσια Ταμεία. 

' Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

' Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

' Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

' Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

' Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































